open-index/open-wikipedia-markdown huggingface dataset:
Santtu

**Santtu** on suomalainen miehen etunimi. Nimi on muunnos Santerista, joka taas on Aleksanteri-nimen lyhentymä.

Digi- ja väestötietoviraston tietojen mukaan nimi Santtu on syyskuuhun 2025 mennessä annettu noin 2&nbsp;980 henkilölle. Nimi alkoi yleistyä vasta 1960-luvulta lähtien, ja yleisin se on 1980- ja 1990-luvuilla syntyneillä.

## Tunnettuja Santtuja

* Santtu Hakanen (s. 2001), jääkiekkoilija
* Santtu Heikkinen (s. 2002), keskimatkojen juoksija ja estejuoksija
* Santtu Huhtala (s. 1992), jääkiekkoilija
* Santtu Hämäläinen (s. 1975), basisti, kitaristi ja säveltäjä
* Santtu Hänninen, oik. *Santeri Hänninen*, YouTube-videoiden tekijä, toinen Niko ja Santtu- kanavan perustajista
* Santtu Jokinen (s. 1974), urheiluvaikuttaja ja toimitusjohtaja
* Santtu Karhu (s. 1967), itäkarjalainen laulaja ja lauluntekijä
* Santtu Kainulainen, *King Aleister Satan* (s. 1989), metallimuusikko, laulaja, tuottaja ja musiikkivideo-ohjaaja
* Santtu Karvonen (s. 1979), näyttelijä
* Santtu Kinnunen (s. 1999), jääkiekkoilija
* Santtu Luhtavaara (s. 1997), pesäpalloilija
* Santtu Luoto (s. 1964), radio- ja televisiotoimittaja, tietokirjailija
* Santtu Malm (s. 1990), jalkapallomaalivahti
* Santtu Manner (s. 1978), salibandyn pelaaja
* Santtu Mäkinen (s. 1970), juoksija
* Santtu Otsamo (s. 1971), tanssija ja koreografi
* Santtu Patova (s. 1998), pesäpalloilija
* Santtu Piri, työläisrunoilija ja suomentaja
* Santtu Puukka (s. 1972), runoilija, laulaja ja kynäruiskumaalari
* Santtu Raitala (s. 1991), raviohjastaja
* Santtu-Matias Rouvali (s. 1985), kapellimestari ja lyömäsoittaja
* Santtu Tschernichin (1889–1960), kapteeni, ilmailun pioneeri ja yksi Suomen ilmavoimien ensimmäisistä lentäjistä
* Santtu Äyräväinen (s. 1984), amerikkalaisen jalkapallon pelaaja

## Kuvitteellisia Santtuja

* Santtu, mekaanikko animaatiosarjassa *[[Prätkähiiret]]*
* Santtu, Mintun pikkuveli Maikki Harjanteen Minttu -kirjoissa
* Santtu-Veturi, televisiosarjassa *[[Tuomas Veturi]]*

## Lähteet
Cheraw

**Cheraw** on  intialainen kansantanssi Mizoramin osavaltiosta. Tanssin uskotaan olevan Mizojen kauan sitten tuomaa ulkomaista perua oleva tanssi, sillä samanlaisia tansseja tanssitaan myös Kaukoidässä ja Filippiineillä. 

Tanssi vaatii hyvää rytmiikkaa ja taituruutta. Neljä henkilöä tekee rytmejä pitkillä bambutikuilla ja pääesiintyjät tanssivat perinnepuvuissaan monimutkaisia rytmisiä liikkeitä keppien tahtiin. Tanssia tanssitaan kaikissa Mizoramin juhlallisuuksissa ja festivaaleissa.

## Lähteet
*http://mizotourism.nic.in/dances.htm
Dalkai

**Dalkai** eli **Dalkhai** on intialaisten naisten heimotanssi, jota tavataan kylissä Sambalpurin alueella Orissan osavaltiossa. Tanssi on hyvin energinen ja sitä säestetään mm. suurilla miesten soittamilla Dhol-rummuilla. Rumpalit liittyvät myös usein mukaan vauhdikkaaseen tanssiin.

## Lähteet
Vinous

**Vinous** on todennäköisyyslaskennassa jakauman muotoa kuvaava tilastotieteellinen käsite. Otoksesta laskettavaa otosvinouskerrointa merkitään g_1. Se määritellään kaavalla
: 
    g_1 = \frac{m_3}{m_2^{3/2}} 
        = \frac{\tfrac{1}{n} \sum_{i=1}^n (x_i-\overline{x})^3}{\left(\tfrac{1}{n} \sum_{i=1}^n (x_i-\overline{x})^2\right)^{3/2}},
  
missä n on otoskoko, \overline{x} on otoskeskiarvo, m_3 on kolmas keskusmomentti ja m_2 on otosvarianssi.

Jakauman sanotaan olevan vino, jos suuri osa havainnoista on keskiarvoa suurempia tai pienempiä. Jos suuri osa havainnoista on keskiarvoa pienempiä, niin jakauma on oikealle vino ja jos suuri osa havainnoista on keskiarvoa suurempia, niin jakauma on vasemmalle vino. Jos vinouskerroin g_1>0, niin jakauma oikealle vino. Jos taas g_1, niin jakauma on vasemmalle vino. Oikealle vinon jakauman oikea "häntä" on vasenta "häntää" pidempi ja vastaavasti vasemmalle vinon jakauman vasen "häntä" on oikeaa "häntää" pidempi.

Jakauman mahdollinen vinous on tärkeä huomioida, sillä monet tilastolliset testit perustuvat olettamukseen jakauman symmetrisyydestä. Vino jakauma ei ole symmetrinen.

## Katso myös
*Huipukkuus
*Keskiarvo
*Varianssi

## Lähteet
*
Ghode Modni

**Ghode Modni** on intialainen keppihevostanssi Goalta. Tanssissa miekoin aseistautuneet upeasti puetut tanssijat esittävät entisaikojen goalaisia sotaurhoja vuoroin taistellen ja perääntyen hevosnukeillaan ratsastaen.

## Lähteet
Variaatiokerroin

**Variaatiokerroin** on hajonnan tunnusluku, joka ei ole mittayksikköön sidottu. Variaatiokertoimen avulla voi vertailla kahden eri mitta-asteikolla mitatun jakauman hajontoja. Kahden eri jakauman varianssit ja keskihajonnat eivät ole vertailukelpoisia keskenään, jos kyseessä on eri mitta-asteikot. Variaatiokerroin ilmoitetaan yleensä prosentteina.

Variaatiokerroin on määritelty keskihajonnan ja keskiarvon osamääränä:

v = s/\bar{x}*100\%

## Lähteet

*
Huipukkuus

**Huipukkuus** on jakauman muotoa kuvaava tilastotieteellinen käsite. Huipukkuuskerroin g_2 (joskus myös \gamma_2) kuvaa jakauman huipun terävyyttä. Jos g_2>0, niin jakauma on terävähuippuinen eli huipukas. Jos taas g_2, niin jakauma on litteähuippuinen eli huiputon. Huipukkuus on vaikeampi nähdä jakauman kuvaajasta kuin vinous.

**Otoshuipukkuuskerroin** lasketaan kaavalla
: g_2 = \frac{m_4}{m_{2}^2} -3 = \frac{\tfrac{1}{n} \sum_{i=1}^n (x_i - \overline{x})^4}{\left(\tfrac{1}{n} \sum_{i=1}^n (x_i - \overline{x})^2\right)^2} - 3 

missä n on otoskoko, m_4 neljäs keskusmomentti, m_2 on toinen keskusmomentti (eli otosvarianssi), x_i on otoksen i:s arvo ja \overline{x} on otoskeskiarvo.

Steilgipflig.svg|Normaalijakaumaa terävämpi jatkuva jakauma
Flachgipflig.svg|Normaalijakaumaa tylpempi jakauma


## Muita jakaumaa kuvaavia tunnuslukuja

*Vinous
*Keskiarvo
*Mediaani
*Moodi
*Varianssi
*Keskihajonta
*Fraktiili
*Vaihteluväli

## Katso myös

*Variaatiokerroin

## Lähteet

*
Mummonkaatajat

**Mummonkaatajat** (*National Lampoon's Gold Diggers*) on vuonna 2004 valmistunut yhdysvaltalainen komediaelokuva. Elokuvan ohjasi Gary Preisler ja pääosassa näyttelivät Will Friedle ja Chris Owen.

Elokuva tuotti Yhdysvalloissa 403 000 dollaria.

## Näyttelijät

## Lähteet
Tomislav Nikolić

**Tomislav Nikolić** (, s. 15. helmikuuta 1952 Kragujevac, Jugoslavian SLT) on serbialainen oikeistopoliitikko ja Serbian presidentti vuosina 2012–2017. Hän on ollut Serbian edistyspuolueen (SNS) johtaja ja entinen Serbian radikaalipuolueen varajohtaja, sekä sen johtaja puoluejohtaja Vojislav Šešeljin ollessa oikeudessa Entisen Jugoslavian kansainvälisessä rikostuomioistuimessa syytettynä sotarikoksista. Nikolić oli 8.–13. toukokuuta 2007 Serbian parlamentin puhemies.

Nikolić oli presidenttiehdokkaana vuoden 2004 vaaleissa ja sai ensimmäisellä kierroksella eniten ääniä, 30,1 %, mutta hävisi toisella kierroksella Boris Tadićille saatuaan 45,4 % äänistä.

Nikolić valittiin parlamentin puhemieheksi 8. toukokuuta 2007 15-tuntisessa istunnossa Serbian demokraattisen puolueen tuella Demokraattisen puolueen Milena Miloševićia vastaan. 9. päivä hän tapasi Venäjän suurlähettilään ja ehdotti parlamentissa Serbian liittymistä Venäjän–Valko-Venäjän supervaltion osaksi vastustamaan Amerikan ja Euroopan unionin hegemoniaa. Hän ehdotti myös maan julistamista hätätilaan Kosovon epävakaan tilanteen vuoksi.

Nikolić joutui eroamaan SDD:n vedettyä häneltä tukensa. Eropuheessaan Nikolić varoitti ettei Radikaalipuolue "istu ja odota", jos hallitus rauhanomaisesti hyväksyy Kosovon itsenäistymisen.

Nikolić erosi 6. syyskuuta 2008 puolueen johdosta.
Hän sanoi muodostavansa uuden maltillisen euromyönteisen puolueen. 15. syyskuuta hänet ja 17 muuta jäsentä erotettiin radikaalipuolueesta.
Myös erotettu puolueen pääsihteeri Aleksandar Vučić ilmoitti jättävänsä politiikan.
Serbian edistyspuolueen (SNS) ensimmäinen kokous pidettiin 24. huhtikuuta 2010, jolloin Nikolić ja Vučić valittiin sen puheenjohtajaksi ja varapuheenjohtajaksi.

Vuoden 2012 presidentinvaaleissa Nikolić voitti kolmannelle kaudelle pyrkineen Tadićin. Tadić oli etukäteen julistanut presidentinvaalin olevan "kansanäänestys EU-jäsenyydestä." Myös Nikolić kannattaa nykyisin maan EU-jäsenyyttä, mutta suhtautuu siihen kriittisemmin.

## Lähteet
Savonmaa

**Savonmaa** tarkoittaa seuraavia asioita:

* Savonmaa, Savo
* ''Savonmaa'', Savonlinnassa vuosina 1903–1969 ilmestynyt sanomalehti
* ''Savonmaa'', Savonlinnassa ilmestyvä ilmaisjakelulehti
* S/S Savonmaa, suomalainen rahtihöyrylaiva
Mahatma

**Mahatma** on sanskritinkielinen sana joka tarkoittaa "suuri sielu" (*mahā* (suuri) + *ātman* (sielu)). Sana vastaa kristillistä termiä pyhimys. Nimitystä voidaan käyttää huomattavista henkilöistä kuten Mahatma Gandhi tai Jyotirao Phule. Termillä voidaan tarkoittaa myös adeptia tai mestaria.

Termi tuli laajempaan käyttöön 1800-luvun loppupuolella H.P. Blavatskyn kirjoitusten myötä. Teosofian mukaan Mahatmat ovat korkealle kehittyneitä henkilöitä, jotka Valkoisen Veljeskunnan muodossa huolehtivat sivilisaatioiden henkisestä kehityksestä.

## Katso myös
* Mahatmakirjeet
* Shamballa

## Lähteet
*Dutta, Krishna and Andrew Robinson. *Rabindranath Tagore: An Anthology.* Picador/Macmillan: London, 1997.

## Aiheesta muualla
* Jouni Marjanen - Mahatmat Morya ja Kuthumi, Teosofisen liikkeen mestarit  (pdf)
* Mahatman ensimmäinen kirja A.O. Humelle 
* The theosophical Mahatmas and Their Letters
Samadhi

**Samādhi** (devanagari:समाधि ; IAST: *samādhi*) on hindulaisuudessa ja buddhalaisuudessa käytetty termi, jolla tarkoitetaan ei-dualistista tietoisuuden tilaa, jossa objektia havainnoiva mieli tulee yhdeksi objektin kanssa. 

## Buddhalaisuus
Buddhalaisuudessa meditaatio perustuu kahteen pilariin: mielentyyneyteen (samatha) ja oivallukseen (vipassanā¸ kirjaimellisesti: "kirkas näkeminen"). 

Buddhalaisuudessa samadhi eli tyyni mieli ei ole itse päämäärä, vaan keino päämäärän saavuttamiseksi. Samadhi toimii työkaluna, jotta siihen voi yhdistää meditatiivisessa tilassa oivalluksen (viisaus), ja siten saavuttaa täydellisen vapautumisen, nirvanan.
 
## Katso myös
* Jooga
* Meditaatio
* Vipassana

## Lähteet

## Aiheesta muualla
* Samadhi  
* Samadhi in Puranic texts (vedabase.net)
Joensuun seurakuntayhtymä

**Joensuun seurakuntayhtymä** on Joensuussa toimiva seurakuntayhtymä. Siihen kuuluvat Joensuun seurakunta, Pielisensuun seurakunta, Rantakylän seurakunta, Vaara-Karjalan seurakunta, Pyhäselän seurakunta sekä Enon seurakunta. Nykyisen kirkkolain mukaan saman kunnan alueella toimivien seurakuntien velvollisuus on muodostaa seurakuntayhtymä talouden ja hallinnon yhteistä hoitoa varten.

Vuoden 2025 lopussa Joensuun seurakuntayhtymän seurakuntiin kuului yhteensä 47&nbsp;430 jäsentä, mikä oli noin 59,9 prosenttia Joensuun asukkaista. Jäsenmäärä on ollut viime vuodet laskussa: vuoden 2000 lopussa jäseniä oli 56&nbsp;812, vuoden 2010 lopussa 54&nbsp;488 ja vuoden 2020 lopussa 51&nbsp;135. 
## Historia
Joensuun itsenäisen seurakunta syntyi vuonna 1918. Kun Joensuun kaupunki ja Pielisensuun kunta vuonna 1954 yhdistyivät, siirtyivät nämä kaksi seurakuntaa yhteistalouteen 1955. Vuonna 1983 perustettiin Rantakylän seurakunta. Vuoden 2005 alusta Joensuun seurakuntayhtymän yhteyteen perustettiin kuntaliitoksen myötä uusi seurakunta, Vaara-Karjalan seurakunta, jonka muodostivat Kiihtelysvaaran ja Tuupovaaran yhdistyneet seurakunnat. Vuoden 2009 kuntaliitoksen myötä yhtymään liittyivät Enon (perustettu 1857) ja Pyhäselän (perustettu 1911) seurakunnat.

## Kirkkotie-lehti
Seurakuntayhtymän Kirkkotie-lehti ilmestyy 5–6 kertaa vuodessa, ja se jaetaan jokaiseen talouteen seurakuntayhtymän alueella sekä Kontiolahdessa. Lehden painos oli 51 050 kappaletta vuonna 2024. Lehden päätoimittajana toimii seurakuntayhtymän viestintäpäällikkö.

## Lähteet

## Aiheesta muualla
* Joensuun evankelis-luterilainen seurakuntayhtymä
Musashino

**Musashino** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Suginamin ja Neriman erillisalueisiin sekä Mitakan, Koganein ja Nishitōkyōn kaupunkeihin. Musashinossa on 144&nbsp;862 asukasta (vuonna 2017) ja sen pinta-ala on 10,98 neliökilometriä. 

Nykyisen muotoinen Musashinon kaupunki perustettiin 3. marraskuuta vuonna 1947. Sen merkittävin keskus on Kichijōjin kaupunginosa, joka on keskittynyt samannimisen rautatieaseman ympärille. Osa Inokashiran puistosta sijaitsee kaupungin alueella; Tokion läpi virtaava Kandajoki saa alkunsa täältä. Kaupunkia palvelevat JR Higashi-Nihonin Chūō-päälinja, Keiō-rautateiden Inokashira-linja ja Seibu-rautateiden Tamagawa-linja.

## Kuvia

Tiedosto:Inokasirakoen-1.JPG|Inokashiran puistoa
Tiedosto:Kichijoji_Station_Ngate_201409.jpg|Kichijōjin rautatieasema


## Lähteet

## Aiheesta muualla

*Kaupungin internetsivut
Joensuun seurakunta

**Joensuun evankelisluterilainen seurakunta** käsittää Joensuun keskustan sekä kaupungin läntiset osat, muun muassa Linnunlahden, Noljakan ja Marjalan. Seurakunnassa oli noin 14 798 jäsentä joulukuussa 2023. Joensuun seurakuntayhtymään kuuluvat lisäksi myös Enon seurakunta, Pielisensuun seurakunta, Pyhäselän seurakunta, Rantakylän seurakunta ja Vaara-Karjalan seurakunta.

## Historia
Joensuun kaupunki perustettiin vuonna 1848 ja kaupunkiin perustettiin seurakunta, Liperin kirkkoherrakunnan Kontiolahden kappeliseurakunnan kaupunkiseurakuntana. Seurakunta erotettiin omaksi seurakunnaksi Kontiolahden seurakunnasta vuonna 1912 ja erottaminen toteutui vuonna 1918. Seurakunta sai ensimmäisen vakinaisen kirkkoherran kaksi vuotta myöhemmin. 

## Kirkot ja seurakuntatalot

Seurakunnan kirkkoja ovat Joensuun kirkko ja Noljakan kirkko. Erillisiä seurakuntataloja on Kirkkokatu 28:ssa ja Marjalassa, jonne uudet tilat valmistuivat 2007. 

## Kirkkoherrat

Joensuun seurakunnan vakinaisia kirkkoherroja ovat olleet:
*Anselm Pärnänen 1925–1954
*Olavi Tarvainen 1955–1973
*Risto Ruskomaa 1974–1990
*Petri Karttunen 1991–2015
*Petri Rask 2015–2021
*Katri Vilén 2021–2024

Vuonna 2024 kirkkoherran virka päätettiin jättää täyttämättä alueen seurakuntarakenteen arvioimisen takia. Kirkkoherran virkaa hoitaa tänä aikana Salla Romo. Seurakunnan tunnettuja työntekijöitä ovat olleet muun muassa kanttorit Väinö Viitasalo ja Tuomas Pyrhönen sekä pastorit Pertti Sistonen ja Olavi Lähdesmäki.

## Lähteet
*Erkki Kinnunen: Joensuun uskonnollinen elämä 1954–1999 (2000)

## Viitteet

## Aiheesta muualla

* Joensuun seurakuntien kotisivut
Paul Darden

**Paul Darden Jr.** (s. 27. lokakuuta 1968) on yhdysvaltalainen pokeriammattilainen, rap-musiikkipromoottori ja yökerhonomistaja.

Darden varttui New Havenissa, Connecticutissa rikollisessa ympäristössä. 15-vuotiaana häntä syytettiin murhasta, mutta syytteet hylättiin. Pokerin avulla Darden sai muutettua elämäntyylinsä. Häntä mentoroi toinen afroamerikkalainen, pokeriammattilainen Phil Ivey.

## Pokeriura

Alun perin Darden tunnettiin seitsemän kortin avopokerin taitajana. Tässä pelimuodossa ($ 2,500 Seven Card Stud) hän voitti World Series of Poker -rannekkeen vuonna 2001. Marraskuussa 2002 Darden voitti World Poker Tourin 49'er Gold Rush Bonanza -turnauksen ja 146&nbsp;000 dollarin ykköspalkinnon. Tämän lisäksi Dardenilla on WPT:llä ollut viides PartyPoker.com Million -turnauksessa maaliskuussa 2005 (voittosumma 300&nbsp;000 dollaria) ja seitsemäs Legends of Poker -turnauksessa elokuussa 2002. WPT:n kutsukilpailussa Bad Boys of Poker ("pokerin pahat pojat") huhtikuussa 2003 hän oli toinen Gus Hansenin voittaessa. 

Joulukuussa 2005 Darden voitti FullTilt.net Poker Global Poker Challenge -tapahtuman. Hän ansaitsi ykköstilastaan 200&nbsp;000 dollaria. WSOP:n pääturnauksessa Darden on parhaimmillaan ollut 45. (vuonna 2003).

Elokuussa 2007 Darden pokeriuran turnausansiot ylittivät 1,9 miljoonaa dollaria.

## Lähteet

## Aiheesta muualla

* 
* WPT:n profiili
Pielisensuun seurakunta

**Pielisensuun seurakunta** on evankelis-luterilainen seurakunta Joensuussa, jonka alue käsittää Pielisjoen itäpuolisen alueen, lähinnä Niinivaaran, Penttilän, Hukanhaudan ja Karsikon. Se kuuluu Joensuun seurakuntayhtymään, johon kuuluvat myös Enon seurakunta, Joensuun seurakunta, Pyhäselän seurakunta, Rantakylän seurakunta ja Vaara-Karjalan seurakunta.

Pielisensuun seurakunta on erotettu omaksi seurakunnaksi Kontiolahden seurakunnasta 1912. Pielisensuun kunta ja samalla seurakunta liitettiin kunnallisesti Joensuun kaupunkiin 1954 ja yhteistalouteen Joensuun seurakunnan kanssa 1955.

## Kirkko

Seurakunnan ensimmäisenä kirkkona toimi Utran kirkko, joka on rakennettu vuonna 1895. Kirkko jäi kuitenkin vuonna 1954 tapahtuneem seurakuntien rajojen uudelleenjärjestelyn tuloksena Joensuun seurakunnan alueelle. Pielisensuun seurakunnan kirkko, Pielisensuun kirkko, valmistui 1960. Se kohoaa Niinivaaran mäen päällä. Hukanhaudan kaupunginosassa on Hukanhaudan seurakuntatalo.

## Kirkkoherrat

Pielisensuun seurakunnan kirkkoherroja ovat olleet:

* Artturi Tervaluoto (ensimmäinen vakinainen kirkkoherra)

* Olavi Krogerus 1952–1969

*Samuli Ranta 1969–1993
*Tapani Nuutinen 1993–2017
*Tiina Wiberg 2017–

Seurakunnan kappalaisena on ollut muun muassa Matti Sihvonen (1975–1980), joka oli Kuopion hiippakunnan piispana vuosina 1984–1996. Virallisena apulaisena toimi vuosina 1962–1964 Olavi Rimpiläinen. Hän oli Oulun hiippakunnan piispa vuosina 1979–2000.

## Lähteet
* Erkki Kinnunen: Joensuun uskonnollinen elämä 1954–1999, (2000)
* Joensuun ev.lut seurakuntien kotisivut

### Viitteet
Sonny Boy Williamson I

**Sonny Boy Williamson** (oik. **John Lee Curtis Williamson**, 30. maaliskuuta, 1914 – 1. kesäkuuta, 1948) oli yhdysvaltalainen blueshuuliharpisti, joka toi huuliharpun moderniin, urbaaniin bluesmusiikkiin. Hänestä käytetään välillä nimitystä Sonny Boy Williamson I erotuksena toisesta samaa taiteilijanimeä käyttäneestä muusikosta.

Williamsonin ensimmäinen levytys, ”Good Morning, School Girl” vuodelta 1937, oli suuri hitti mustien ”race records” -markkinoilla. Williamsonista tuli pian kuuluisa mustan väestönosan keskuudessa koko eteläisessä USA:ssa kuten myös keskilännen teollisuuskaupungeissa, joihin kuului Detroit sekä Williamsonin kotikaupunki Chicago. Hänen sanotaan olleen 1940-luvulla kaikista tunnetuin blueshuuliharpisti. Muita tunnettuja kappaleita ovat ”Shake the Boogie”, ”You Better Cut That Out”, ”Sloppy Drunk” ja ”Early in the Morning”. Williamsonin soittotyyli vaikutti moneen hänen jälkeensä tulleisiin huuliharpisteihin, joihin kuuluvat esimerkiksi Billy Boy Arnold, Junior Wells, Sonny Terry, Little Walter ja Snooky Pryor. Williamsonin vaikutuksen sanotaan ulottuneen myös sellaisiin muusikoihin, jotka eivät soittaneet itse huuliharppua. Esimerkiksi Muddy Waters sekä Jimmy Rogers olivat soittaneet Williamsonin kanssa 1940-luvulla ja myöhemmin tekivät cover-versioita Williamsonin kappaleista.

Williamson levytti sekä yhtyejohtajana että taustamuusikkona koko uransa ajan, useimmiten Bluebird merkille. Varhaisimmat levytykset tehtiin yleensä Illinoisissa Aurora-kaupungissa. Myöhemmät levytykset tehtiin yleensä Chicagossa. Viimeinen levytys tapahtui joulukuussa 1947, jolloin hän soitti Big Joe Williamsin levylle. Kesäkuun ensimmäisenä päivä 1948 Williamson puukotettiin kuoliaaksi Chicagon eteläpuolella, kun hän oli kävelemässä kotiinsa Plantation Clubilta esityksensä jälkeen.

1940-luvulla Aleck ”Rice” Miller omaksui radio-ohjelmansa sponsorin myötävaikutuksesta myös taiteilijanimekseen Sonny Boy Williamsonin. John Lee Williamson ei pitänyt tästä, mutta mitään oikeusjuttua asian tiimoilta ei viritelty. Miller ei Williamsonin elinaikana vielä levyttänyt mitään, ja hän myös pysytteli tässä vaiheessa vielä Mississippin suistoalueella, mikä on todennäköisesti vähentänyt asian ongelmallisuutta.

## Aiheesta muualla
*Blues Foundation Hall of Fame
Sergei Zinovjev

**Sergei Olegovitš Zinovjev** (, s. 4. maaliskuuta 1980 Prokopjevsk, Venäjän SFNT, Neuvostoliitto) on venäläinen entinen jääkiekkoilija, pelipaikaltaan keskushyökkääjä. NHL-seura Boston Bruinsi varasi Zinovjevin vuoden 2000  kolmannella kierroksella, kokonaisvarausnumerolla 73.

Zinovjevillä on kaksi jääkiekon maailmanmestaruutta Venäjän maajoukkueesta vuosilta 2008 ja 2009, lisäksi hänellä on kaksi MM-pronssia vuosilta 2005 ja 2007. Zinovjev pelasi Venäjän joukkueessa myös vuoden 2010 talviolympialaisissa.

## Tilastot

## Lähteet
* 
* 
* 

## Aiheesta muualla
* Sergei Zinovjev Ak Bars Kazanin sivustolla
Junior Wells

**Junior Wells** (oik. **Amos Blakemore**, 9. joulukuuta 1934 – 15. tammikuuta 1998) oli blueslaulaja ja -huuliharpisti.

Junior Wells syntyi Tennesseen Memphisissä ja varttui Arkansasissa. Wells muutti Chicagoon vuonna 1948 ja soitti jo 18-vuotiaana Muddy Watersin yhtyeessä. Hän oli myöhemmin muiden muusikoiden ohella etenkin Buddy Guyn yhteistyökumppani ja levytti 1960-luvulla Delmark Recordsille. Tunnetuimmat Junior Wellsin kappaleet ovat "Messin' with the Kid" (Muddy Watersin cover-versiona nimellä "Messin' with the Man") sekä "Little by Little". 

Wellsin tunnetuin albumi oli vuonna 1965 julkaistu *Hoodoo Man Blues*, jolla oli kitaristina Buddy Guy. Vuonna 2012 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

Wells esiintyi vielä kuolinvuonnaan 1998 elokuvassa *[[Blues Brothers 2000]]*, joka tuli teattereihin pian Wellsin kuoleman jälkeen.

## Diskografia
:(† mukana Buddy Guy)
**Hoodoo Man Blues*† (1965)
**It's My Life, Baby!*† (1966)
**Chicago/The Blues/Today!* vol. 1† (1966)
**On Tap* (1974)
**You're Tuff Enough* (1968)
**Coming at You*† (1968)
**Live at the Golden Bear* (1969)
**Southside Blues Jam*† (1969)
**Buddy and the Juniors*† (1970)
**In My Younger Days* (1972)
**Buddy Guy & Junior Wells Play the Blues*† (1972)
**Live At Montreux*† (1977)
**Blues Hit Big Town* (1977)
**Pleading the Blues*† (1979)
**Got To Use Your Head* (1979)
**Drinkin' TNT 'n' Smokin' Dynamite*† (1982)
**The Original Blues Brothers* (1983)
**Messin’ With The Kid, Vol 1* (1986)
**Universal Rock* (1986)
**Chiefly Wells* (1986)
**Harp Attack!* (1990)
**1957–1966* (1991)
**Alone & Acoustic*† (1991)
**Undisputed Godfather of the Blues* (1993)
**Better Off with the Blues*† (1993)
**Messin’ With The Kid 1957–63* (1995)
**Everybody's Getting' Some* (1995)
**Come on in This House* (1997)
**Live at Buddy Guy's Legends* (1997)
**Keep On Steppin’: The Best Of…* (1998)
**Best Of The Vanguard Years* (1998)
**Masters* (1998)
**Buddy Guy & Junior Wells*↑ (1998)
**Last Time Around – Last time At Legends* (1998)
**Junior Wells & Friends* (1999)
**Every Day I Have The Blues* (2000)
**Calling All Blues* (2000)
**Buddy Guy & Junior Wells*↑ (2001)
**Best Of..* (2001)
**[[Live at Theresa's 1975]]* (2006)

## Lähteet

## Aiheesta muualla
* Centerstage Chicago Obituary 
* Elvis Pelvis Obituary
Vaara-Karjalan seurakunta

**Vaara-Karjalan seurakunta** on evankelis-luterilainen seurakunta Joensuussa. Seurakunta syntyi vuoden 2005 alussa entisistä Kiihtelysvaaran ja Tuupovaaran seurakunnista, mutta sen juuret ulottuvat aina 1600-luvulle saakka. Jäseniä oli vuoden 2023 lopussa 2&nbsp;451. Joensuun seurakuntayhtymään kuuluvat myös Enon seurakunta, Joensuun seurakunta, Pielisensuun seurakunta, Pyhäselän seurakunta ja Rantakylän seurakunta.

## Kirkot
* Kiihtelysvaaran kirkko
* Tuupovaaran kirkko
* Hoilolan kirkko

## Papisto
Seuraavat henkilöt ovat toimineet Vaara-Karjalan seurakunnan kirkkoherroina:
* 2005–2016: Jari Uimonen
* 2016–2024 Anne Angervo
* 2024 Ville Ojala (vt. kirkkoherra) 
* 2024- Tuomo Käyhkö (vt. kirkkoherra)

## Lähteet

## Aiheesta muualla
* Joensuun seurakuntien kotisivut
Rantakylän seurakunta

**Rantakylän seurakunta** on evankelis-luterilainen seurakunta Joensuussa. Sen alue käsittää Rantakylän, Mutalan ja Utran:alue on kaistale Pielisjoen ja Kajaanintien välissä. Jäseniä oli vuoden 2023 lopulla 9&nbsp;353. Rantakylän seurakunta kuuluu Joensuun seurakuntayhtymään, ja siihen kuuluvat myös kuuluvat Joensuun, Pielisensuun, Vaara-Karjalan, Enon ja Pyhäselän seurakunnat.

## Kirkot

* Rantakylän kirkko (1981)
* Utran kirkko (1895)
* Mutalan kirkko (1965–2019)

## Kirkkoherrat
*Pertti Kettunen 1983–2008
*Tuomo Käyhkö 2008–2018
*Ari Autio 2019–

## Lähteet
*Erkki Kinnunen: Joensuun uskonnollinen elämä 1954–1999, (2000)
*Joensuun seurakuntien kotisivut

### Viitteet
Dai Nippon Butokukai

** Dai Nippon Butokukai ** oli ensimmäinen kansallinen japanilainen budojärjestö. Se perustettiin 1895 Kiotossa tarkoituksena edustaa ja edistää kaikkia japanilaisia klassisia kamppailutaitoja. Dai Nippon Butokukain päämajaksi ja japanilaisten kamppailulajien pääharjoittelupaikaksi perustettiin 1899 Butokudenin harjoitteluhalli. Ensimmäiseksi kendon pääopettajaksi valittiin Hokushin itto-ryū -kenjutsun mestari Naito Takaharu. Judon pääopettajaksi valittiin maineikas judoka Isogai Hajime.

## Yhtenäisen miekka-katasarjan luominen

Butokukai keräsi vuonna 1906 teknisen raadin luodakseen Japanin kendolle kansallisen standardi-katasarjan yhtenäistäkseen harjoittelukäytäntöjä koko maassa. Tällöin syntyi kolmen katan sarja: **jodan** (*ten*), **chudan** (*chi*) ja **gedan** (**jin**). Katasarja sai kuitenkin osakseen paljon arvostelua Butokukaissa. Kun kävi ilmeiseksi, että kenjutsu otettaisiin mukaan Japanin kansalliseen liikuntakoulutukseen 1911, sai  muutostarve ilmaa siipiensä alle ja uusi komitea muodostettiin viidestä miekkamestarista (*[[kenjutsu]]*): Negishi Shingoro, Tsuji Shimpei, Naito Takaharu, Monna Tadashi ja Takano Sasaburo. Komitea loi *Dai Nippon Teikoku Kendo -katan*, joka sai lukuisien eri kehitysversioiden jälkeen lopullisen muotonsa vuonna 1912 sisältäen kaikkiaan 10 tekniikkaa pitkää miekkaa vastaan, 7 pitkälle miekalle *otachi* ja 3 lyhyelle miekalle *[[kodachi]]*. Pariin otteeseen uudelleen nimettynä ja joidenkin muutoksien jälkeen on tuolloin luotu katasarja pohjana nykyiselle Japanin kendoliiton **ZNKR** kendō no katalle.

Butokukain johtajat tavoittelivat kendoa ja judoa osaksi japanilaista liikuntakasvatusta heidän uudelleenrakennetussa koulujärjestelmässään ja he muokkasivatkin lajeja aktiivisesti standardisoimalla tekniikoita, kata-sarjoja sekä kilpailu- ja graduointikäytäntöjä tämän tavoitteen saavuttaakseen. Vuonna 1911 syntyi *Dai Nippon Butokukai Bujutsu Semmon Gakko* eli *Suuri japanilainen taistelutaitokoulu*. Tällöin Japanin opetusministeriö reagoi yhä kasvaneeseen kendon ja judon liikunnalliseen harrastukseen määräämällä, että jokaisen miespuolisen opiskelijan on harjoiteltava jompaakumpaa lajia liikunnanopetuksessa. Tällöin Japanin viranomaiset virallistivat budoharjoittelun osaksi koululaitoksen opetussuunnitelmaa.

### Dai Nippon Butokukai toisen maailmansodan aikana

Sodan aikanakin Dai Nippon Butokukaissa oli miljoonia jäseniä (3&nbsp;178&nbsp;000 jäsentä maaliskuussa 1941). Sodan aikana viisi japanilaista ministeriötä (sisä-, opetus- ja sosiaaliministeriö sekä armeija ja laivasto) ohjasi Dai Nippon Butokukain toimintaa).

### Butokukai toisen maailmansodan jälkeen

Maailmansodan jälkeen Yhdysvaltain miehitetyn Japanin valvontaelin SCAP kielsi *Dai Nippon Butokukain* toiminnan militaristisena. Panna pyörrettiin vasta Korean sodan alettua 1950. Botukuden avattiin uudelleen vuonna 1952

## Lähteet

## Aiheesta muualla

*Dai Nippon Butokukain kotisivut

### Kirjallisuutta

*
*
Uusi Maasjärvi

**Uusi Maasjärvi** () on maaseututaajama Karjalan tasavallan Belomorskin piirissä Sosnavitsan kunnassa Venäjällä. Se sijaitsee Tungutjoen muodostaman järven rannalla 66 kilometriä Sosnavitsasta länteen. Vuonna 2013 taajamassa oli 391 asukasta (vuonna 2013).

Maasjärven kylän länsipuolella sijaitseva Uusi Maasjärvi perustettiin vuonna 1958 lähiympäristön lakkautettujen kylien asukkaita varten. Vuodesta 1960 lähtien se toimi Tunkuan kyläneuvoston ja myöhemmin kylähallinnon keskuksena.

Uudelle Maasjärvelle johtaa sorapäällystetty maantie Pušnoista. Siellä toimii metsäteollisuusyritys ja leipomo. Taajamassa on koulu, terveyspalvelut, posti ja kauppoja. Majoitusta tarjoaa pieni vierasmaja.

## Lähteet
Maasjärvi

**Maasjärvi** () on kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee samannimisen järven rannalla 56 kilometriä Sosnavitsasta länteen. Vuonna 2013 kylässä oli viisi asukasta.

Suikujärven pogostaan kuulunut Maasjärven kylä mainitaan ensimmäisen kerran 1500-luvun lopun verokirjoissa. 1800- ja 1900-lukujen vaihteessa se kuului Tunkuan volostiin. Vuonna 1905 kylässä oli 41 taloa, kyytiasema ja 265 asukasta. Neuvostoaikana Maasjärvi kuului Tunkuan kyläneuvostoon. Vuonna 1933 siellä oli 176 asukasta, jotka kaikki olivat karjalaisia.

Maasjärven läheltä Tunkuanjoen rannalta on löydetty kivikautisia hautapaikkoja. Kylässä on suomalaisten maahantunkeutujien vuosina 1921–1922 teloittamien kommunistien hautapaikka.

## Lähteet
Gioi Luong

**Gioi Duc Luong** on yhdysvaltalainen pokeriammattilainen. Hän sijoittui rahoille vuonna 2003 peräti 86 kertaa.

Luongin rahallisesti arvokkain turnausvoitto on Legends of Poker -tapahtuman $ 3,000 Mariani/Buss Open - 1/2 Hold 'Em & 1/2 Seven Card Stud -turnauksen 72&nbsp;360 dollarin ykköstila elokuussa 2004.

Tammikuussa 2007 Luong oli toinen WSOP:n oheisturnauksessa Grand Tunicassa. Dennis Perryn voittamassa turnauksessa Luongin ansiot olivat 290&nbsp;792 dollaria. Vuoden 2007 WSOP:ssa hän saavutti kaksi finaalipöytäsijoitusta.

Elokuussa 2007 Gioi Luongin pokeriuran turnausansiot ylittivät 2,1 miljoonaa dollaria.

## Lähteet

## Aiheesta muualla

* 
* Luongin profiili PokerPages.com:ssa
Hynden Walch

**Heidi Hynden Walch** (s. 1. helmikuuta 1971 Davenport, Iowa) on yhdysvaltalainen näyttelijä.

Hynden Walch opiskeli näyttelemistä Pohjois-Carolinassa. Hänet palkittiin Outer Critics Circle -palkinnolla hänen esiintyessään ensi kerran Broadway-näytelmässä.

Ensimmäisen elokuvaroolinsa Walch sai vuoden 1992 elokuvassa *[[Angel Street]]*. Hän on vieraillut muun muassa televisiosarjoissa *[[Lahjomattomat (vuoden 1993 televisiosarja)|Lahjomattomat]]*, *[[Kova laki]]*, *[[Oikeus ja kohtuus]]*, *[[Siskoni on noita]]* ja *[[NYPD Blue]]*. Walch on esiintynyt myös elokuvissa *[[Päiväni murmelina]]*, *[[Jerry Maguire – elämä on peliä]]* ja *[[Drillbit Taylor]].*

Vuonna 1998 hän teki ääniroolin elokuvassa *[[Secret of NIMH 2: Timmy pelastaa päivän]]*. Tämän jälkeen hän on ollut mukana useissa animaatioissa, kuten *[[Batman (vuoden 2004 animaatiosarja)|Batman]]*-sarjassa Harley Quinnin äänenä. Hänen äänitöihinsä kuuluvat myös *[[Adventure Time]]*, *[[Ipanat]]*, *[[Justice League (televisiosarja)|Justice League]]*, *[[Super Robot Monkey Team Hyperforce Go!]]*, *[[Jake Long – amerikkalainen lohikäärme]]* ja **. Näiden ohella Walch on dubannut animea, minkä hän on kertonut olevan huomattavasti vaikeampaa kuin alkuperäisten ääniroolien tekeminen.

Vuosina 2003–2006 Walch teki Tähtitulen ääniroolin Teinititaanien piirretyssä nimeltä *[[Teen Titans]]* sekä elokuvassa *[[Teen Titans: Trouble in Tokyo]]*. 

## Lähteet

## Aiheesta muualla

* Voice Chasers
Ahmovaara

**Ahmovaara** on kylä Juuassa, lähellä Lieksan rajaa. Kylässä on noin 440 asukasta. Kylä sijaitsee valtatien 6 varrella. Matkaa Juuan kirkonkylään on 25 kilometriä ja Joensuuhun, Outokumpuun ja Nurmekseen kuhunkin noin 60 kilometriä. Koli sijaitsee 10 kilometrin päässä.  Ahmovaara valittiin Pohjois-Karjalan maakunnan Vuoden Kyläksi 2022.

Valtatien 6 lähellä Kolintie 29:ssä sijaitsee vuonna 2019 valmistunut monikäyttötalo. Se rakennettiin talkoovoimin ja Leader-rahoituksella. Talkootyötä kertyi 10&nbsp;000 tuntia liki 150 henkilön voimin. Monikäyttötalolla on liikuntasali, jossa voidaan  järjestää myös erilaisia tapahtumia (iso valkokangas ja muu tekniikka), kuntosali, kerhohuone ja keittiö. Talossa on myös vuokrattavissa palvelutila esim. yritysten käyttöön.

Kylällä on kylän runoilija Viljo Tuomelan (alias Matti Hyttinen) kotimuseo Tuomelan tupa.

Ahmovaara on kuuluisa Ahmanhiihto-laturetkestä. Sen järjestää maaliskuussa urheiluseura Ahman Pojat ja syksyllä on  Ahmanjuoksun.

## Lähteet

## Aiheesta muualla
* https://kylat.fi/p/68/ahmovaara
Minh Nguyen

**Minh Van Nguyen** (s. 15. toukokuuta) on vietnamilaissyntyinen yhdysvaltalainen pokeriammattilainen. 

Nguyen oppi pokerin ystävältään Men Nguyenilta ja on pelannut vakituisesti turnauksissa 1990-luvulta lähtien.

Nguyen sijoittui 24:nneksi World Series of Pokerin (WSOP) pääturnauksessa vuonna 2002 ja ansaitsi 40&nbsp;000 dollaria. Seuraavana vuonna hän voitti ensimmäisen WSOP-rannekkeensa 1&nbsp;500 dollarin seven card stud hi-lo split -turnauksessa ja oli pääturnauksen yhdestoista. Toisen WSOP-rannekkeensa Nguyen saavutti vuonna 2004, jolloin hän voitti $1,500 pot limit hold’em -turnauksen. Samana vuonna hän ansaitsi 329&nbsp;975 dollaria Mark Seifin voittamassa WSOP:n 1&nbsp;500 dollarin no limit hold’em -turnauksessa.

World Poker Tourilla (WPT) Nguyen on ollut seitsemäs The Doyle Brunson North American No Limit Hold’em Poker Championship -turnauksessa lokakuussa 2004 (palkintosumma 60&nbsp;000 dollaria) ja kahdeksas World Poker Finalsissa marraskuussa 2005 (palkintosumma 172&nbsp;800 dollaria).

Kesäkuussa 2008 Nguyenin pokeriuran turnausansiot ylittivät 2,0 miljoonaa dollaria.

## WSOP-rannekkeet

## Lähteet

## Aiheesta muualla

* 
*
Gina Gershon

**Gina L. Gershon** (s. 10. kesäkuuta 1962 Los Angeles, Kalifornia, Yhdysvallat)  on yhdysvaltalainen näyttelijä.

## Filmografia

## Lähteet

## Aiheesta muualla

* 
*
Kevättämäjärvi

**Kevättämäjärvi** (myös *Kevätjärvi*, ) on kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee samannimisen järven pohjoisrannalla 92 kilometriä Sosnavitsasta luoteeseen. Kylässä ei ole vakituista asutusta (vuonna 2013).

Suikujärven pogostaan kuulunut Kevättämäjärvi mainitaan ensimmäisen kerran 1500-luvun lopun verokirjoissa. Kylän maille Muujärven (ven. *Mujezero*) saareen perustettiin samoihin aikoihin Pyhän Kolminaisuuden erämaaluostari, josta tuli osa Voijärven volostia. Kevättämäjärven kylä siirrettiin vuonna 1856 Voijärven yhteydestä Tunkuan seurakuntaan. Vuonna 1898 kylään perustettiin yksiluokkainen valtion koulu. Tunkuan volostiin kuuluneessa kylässä oli vuonna 1905 41 taloa ja 133 asukasta.

Neuvostoaikana muodostettiin Tunkuan piirin kuulunut Kevättämäjärven kyläneuvosto, johon kuuluivat myös Lammintaustan (ven. *Zalambino*), Petškanvaaran (*Petškinvaraka*), Pompinvaaran (*Pompinvaraka*), Viikatehjärven (*Kosoje Ozero*), Voingin (*Voinga*) ja Votulman (*Vatulma*) kylät sekä 1920–1930-luvun vaihteessa syntynyt Kevättämäjärven metsätyöläisasutus. Vuonna 1933 niissä oli yhteensä 570 asukasta, joista lähes kaikki olivat karjalaisia. Myöhemmin Kevättämäjärvi toimi Uskelan kyläneuvoston keskuksena. Vuonna 1960 Uskelan kyläneuvosto liitettiin Tunkuan kyläneuvostoon, jonka keskus siirrettiin Uuden Maasjärven taajamaan. 1960-luvulla kylän palvelut lakkautettiin ja suurin osa sen asukkaista muutti Uuteen Maasjärveen.

Kevättämäjärven rannoilta on löytynyt useita kivikautisia asuinpaikkoja. Kylässä on paljon vanhoja karjalaistaloja ja Pyhän Nikolaoksen tsasouna. Rakennusmuistomerkkeihin kuuluu 1800–1900-lukujen vaihteessa pystytetty Kolobovan aitta.

## Lähteet
Chip Jett

**Charles "Chip" Jett** (s. 22. syyskuuta 1974 Scottsdale, Arizona) on yhdysvaltalainen pokeriammattilainen. Hän aloitti uransa jakajana kasinolla, mutta siirtyi pelaaja-ammattilaiseksi huomattuaan siinä ansaitsevansa paremmin.

Jett sijoittui toiseksi Howard Ledererin voittamalla World Poker Tourin (WPT) PartyPoker.com Million II -risteilyllä maaliskuussa 2003. Myöhemmin samana vuonna hän oli kaksi kertaa World Series of Poker -turnausten (WSOP) finaalipöydässä ja toistamiseen WPT:n finaalipöydässä Mel Judahin voittamassa Legends of Poker -turnauksessa.

Vuonna 2005 Jett oli WSOP:n 5&nbsp;000 dollarin seitsemän kortin avopokeri -turnauksen kolmas. Lokakuussa samana vuonna hän ansaitsi 107&nbsp;900 dollaria Bellagio Festa Al Lago -turnauksen kakkostilasta, kuukautta myöhemmin hän oli toinen myös Amir Vahedin voittamassa Ultimate Poker Challengen finaalissa ansaiten 106&nbsp;700 dollaria. Vuoden 2007 WSOP:ssa Jett oli kolmas 1&nbsp;000 dollarin S.H.O.E.-turnauksessa.

Jettin vaimo on pokeriammattilainen Karina Jett (omaa sukua Mikelis). Elokuussa 2005 he pelasivat samassa finaalipöydässä London Open -turnauksessa. Chip Jett oli turnauksen neljäs ansaiten 150&nbsp;000 dollaria ja Karina kahdeksas saaden 45&nbsp;000 dollaria. Perheessä on tytär ja poika. Sekä Chip että Karina Jett edustavat Full Tilt Poker -nettipokerihuonetta.

Jett kirjoittaa *[[Card Player Magazine]]en* kolumneja yhdessä vaimonsa kanssa. Elokuussa 2007 Jettin pokeriuran turnausansiot ylittivät 2,0 miljoonaa dollaria.

## Lähteet

## Aiheesta muualla

* 
* Poker Babesin profiili
* WPT:n profiili
Uskela (Tunkua)

**Uskela** eli **Uškela** eli **Uskila** eli **Uškila** () on kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee Muujärven (ven. *Mujezero*) pohjoisrannalla noin 90 kilometriä Sosnavitsasta luoteeseen. Vuonna 2013 kylässä oli kaksi asukasta.

Muujärven asutus lienee syntynyt 1500- ja 1600-lukujen vaihteessa. Uskelan kylä mainitaan ensimmäisen kerran vuonna 1720, jolloin siellä oli kolme taloa. Muujärven Troitsansaaressa oli 1500-luvun lopulla perustettu Pyhän Kolminaisuuden erämaaluostari, jonka mukana kylä liitettiin Solovetskin luostarin omistuksiin. Luostari lakkautettiin vuonna 1764.

1800- ja 1900-lukujen vaihteessa Uskela kuului Voijärven volostin Ofonanniemen kyläkuntaan. Vuonna 1905 siellä oli 35 taloa ja 207 asukasta. Neuvostoaikana perustettiin Tunkuan piiriin kuulunut Uskelan kyläneuvosto, johon kuuluivat myös Hristananvaaran (ven. *Hristanvaraka*), Mustavaaran (*Tšornaja Varaka*), Ofonanniemen, Puustin (*Pusty*) ja Tarkonjärven (*Tarkozero*) kylät sekä Tavaškan metsätyöläisasutus. Vuonna 1933 kyläneuvostossa oli 468 asukasta, joista lähes kaikki olivat karjalaisia. Uskelassa asukkaita oli 212.

Toisen maailmansodan jälkeen Uskelan kyläneuvoston keskus siirrettiin Kevättämäjärvelle. Vuonna 1960 se liitettiin Tunkuan kyläneuvostoon, jonka keskuspaikaksi tuli Uusi Maasjärvi.

Muujärven Troitsansaaressa on säilynyt vuonna 1602 tai mahdollisesti jo aikaisemmin rakennettu Nikolaos Ihmeidentekijän kirkko, joka restauroitiin perusteellisesti 1970-luvulla. Saarella on myös tsasouna ja erakkomunkin mökki, jonka sisällä on luostarin perustajan Kassian Pyhittäjän kiviarkku. Kirkko ja tsasouna ovat valtakunnallisia suojelukohteita.

## Lähteet

## Aiheesta
* Kuvia Nikolaos Ihmeidentekijän kirkosta
Rantakylän kirkko

**Rantakylän kirkko** on Joensuun Rantakylän seurakunnan pääkirkko. Se valmistui vuonna 1981. Kirkon on suunnitellut arkkitehti Veijo Martikainen. Kirkko on punatiilinen rakennus, sisältä kirkon seinät ovat valkoiseksi rapattua tiiliseinää.

Kirkko sijaitsee keskellä Rantakylän kaupunginosaa, mäntymetsikön ympäröimänä Rantakylän toimintakeskuksen ja liikekeskuksen vieressä. Se on linjoiltaan pelkistetty ja moderni.

Kirkossa on istumapaikkoja 350 hengelle, kirkkosaliin yhdistettävästä seurakuntasalista lisäpaikkoja saadaan 200 hengelle.Rakennukseen kuuluvat myös laajat seurakunnan työntekijöiden toimisto-, vastaanotto- ja kokoustilat sekä lasten ja nuorten toimitilat. Kirkon urut ovat urkurakentamo Veikko Virtasen valmistamat 20-äänikertaiset urut. Ne ovat valmistuneet 1982. Urkujen disposition on suunnitelleet kanttori Paavo Stedt ja Pauli Pesonen yhdessä rakentamon kanssa. Urkujen julkisuvun on suunnitellut Veikko Virtanen ja arkkitehti Veijo Martikainen.

## Kirkkotaide
Tunnetuin työ kirkossa on kastemaljan yläpuolelle sijoitettu kuvanveistäjä Kain Tapperin työ ”Aamu”. Kaksi metriä korkea ja puolitoista metriä leveä pelkistetty, puinen seinäreliefi sai seurakunnassa aikoinaan ristiriitaisen vastaanoton. 

Pirkko Hammarberg on suunnitellut kirkon kirkkotekstiilit ja kuusiosaisen kala-aiheisen kuultokudostyön seurakuntasalin puolella. Kirkkosalin katon rajassa olevaan ikkunaan valmistui 1993 Raimo Puustisen lasimaalaus ”Ilosanoma”, joka koostuu noin tuhannesta lasinosasesta. 

## Lähteet
Albert von Hellens

**Albert Alexander von Hellens** (22. marraskuuta 1879 Helsinki – 2. huhtikuuta 1950) oli suomalainen tuomari, ministeri, maaherra, valtiopäivämies  ja vapaaherra.

Von Hellensin isä oli Turun hovioikeuden presidentti, senaattori ja valtiopäivien maamarsalkka Lars Theodor von Hellens (1826–1896). Perheeseen kuului 12 lasta; tunnetuimmat von Hellensin sisaruksista olivat hygienian professori Oskar von Hellens (1867–1948), kenraalimajuri Lars Hjalmar von Hellens (1869–1953), valtiopäivämies ja pormestari Harald Wilhelm von Hellens (1865–1926) sekä Turun hovioikeuden presidentti Valde Hirvikanta (1863–1911).

Valmistuttuaan varatuomariksi 1903 von Hellens aloitti työuransa Turun tuomiokapitulin sihteerinä, jota tehtävää hän hoiti siihen asti, kunnes hänet nimitettiin Turun ja Porin läänin väliaikaiseksi maaherraksi vuonna 1917. Samana vuonna hänet nimitettiin Kuopion läänin maaherraksi 1917–1918 ja Hämeen läänin maaherraksi 1919–1930.

Edistyspuoluetta edustanut von Hellens toimi sisäasiainministerinä Erichin hallituksessa 1920–1921 ja oikeusministerinä Vennolan II hallituksessa 1922 sekä Ingmanin II hallituksessa 1924–1925.

Vuonna 1930 von Hellensistä tuli oikeuskansleri, jota tehtävää hän hoiti lyhyen aikaa siirtyen Turun hovioikeuden presidentiksi ja samalla valtakunnanoikeuden jäseneksi.

Vapaaherra von Hellens oli aatelissäädyssä sukunsa edustaja valtiopäivillä 1904–1905. Jäsen Turun kaupunginvaltuustossa hän oli 1913–1919.

Albert von Hellens avioitui vuonna 1903 Maja Oihonna af Ursinin kanssa. 

## Lähteet

## Aiheesta muualla
*
Shane Embury

**Shane Embury** on brittiläisen grindcore/death metal -yhtye Napalm Deathin basisti. Embury on soittanut yhtyeessä vuodesta 1987, mutta on ohessa toiminnut samaan aikaan Brujeriassa, Venomous Conceptissa, Lock Upissa ja Meethook Seedissä. Ennen *Napalm Deathiin* liittymistä Embury soitti Azagthoth -nimisessä death metal -yhtyeessä yhdessä Peter Gilesin kanssa.
Uusi Apteekki

**Uusi Apteekki**, viralliselta nimeltään **Seurusteluravintola Kaskenkatu 1**, on Turussa III kaupunginosassa toimiva olutravintola, joka toimii 1900-luvun alussa perustun Turun Uuden Apteekin entisissä tiloissa.

Ravintola Uusi Apteekki perustettiin vuonna 1993 entisen Turun Uuden Apteekin tiloihin. Turun Uusi Apteekki aloitti toimintansa vuonna 1907 juuri valmistuneessa arkkitehti Frithiof Strandellin suunnittelemassa talossa. Strandell suunnitteli myös apteekin kalustuksen, joka säilytettiin pääosin ennallaan, kun apteekki muutettiin ravintolaksi.

Uuden Apteekin tiloissa on toiminut myös pienpanimo, Kaskenmäen Panimo. Se aloitti toimintansa kesällä 1993. Välillä pysähdyksissä ollut panimotoiminta käynnistyi uudelleen 2010-luvulla.

Uuden Apteekin tunnetuimpia kanta-asiakkaita ovat olleet kirjailija Reijo Mäki ja professori Esko Valtaoja. Ravintola on myös esiintynyt toistuvasti eräänä Reijo Mäen Vares-kirjojen tapahtumapaikoista.

## Lähteet

## Aiheesta muualla
* Ravintolan kotisivu
International Superhits!

**International Superhits!** on yhdysvaltalaisen pop-punkyhtye Green Dayn kokoelmalevy. Se ilmestyi vuonna 2001. Levyllä on mukana kaikki yhtyeen singleinä julkaistut kappaleet sekä kaksi uutta kappaletta: Maria ja Poprocks & Coke.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#

## Arviot
* Allmusic: 
* Slant Magazine: 

## Lähteet
Emodiini

**Emodiini** on lääkeaine ja väriaine. Se on oranssi yhdiste, antrakinoniväri. Emodiinin kemiallinen kaava on C15H10O5, moolimassa 270,24 g/mol, sulamispiste 253 °C, liukoisuus veteen < 0,1 g/100 ml ja CAS-numero 518-82-1. Emodiini on franguliinin hajoamistuote. 

Lääketarkoitukseen emodiinia ja muita luonnon antrakinoneita on käytetty hyvin pitkään muun muassa laksatiivisina aineina. 

Emodiinia saadaan muun muassa paatsamalajien (*Rhamnus*) kuten esimerkiksi Suomessa kasvavan korpipaatsaman (*Rhamnus frangula*) kuoresta ja juuresta sekä sennasta, aaloesta, suolaheinästä ja raparperista. Emodiinia esiintyy myös eräiden jäkälälajien jäkäläaineena eli lajin sekundaarisena aineenvaihduntatuotteena.
Frangulaemodiinia on paatsaman puoliraaoissa marjoissa. Paatsaman kuivattu kuori sisältää antrakinoniglykosideja, muun muassa franguliinia. Franguliinin hajotessa syntyvä emodiini ärsyttää paksusuolen seinämää ja lisää näin suolen liikettä ja vaikuttaa ulostavasti. Rohtoa voi käyttää ummetukseen vain tilapäisesti, sillä jatkuva käyttö aiheuttaa riippuvuutta. Orapaatsamasta (*Rhamnus catharticus*) on ulostuslääkkeenä käytetty kuoren lisäksi myös kypsiä kuivattuja siemeniä ja marjojen mehua. Paatsaman marjoista valmistetaan keltaista lakkaa. 

Paatsaman kuori ja hedelmät ovat lääkeluettelossa, joten rohdoksia ei voi valmistaa eikä myydä vapaasti. Paatsama sinänsä lasketaan myrkyllisiin kasveihin. Emodiinikin on joissakin tutkimuksissa osoittautunut myrkylliseksi. 

## Lähteet
*Coloria.net
*Yrttitarha.fi

## Aiheesta muualla
*Liber Herbarum Minor (Suomeksi): Emodiinia sisältäviä kasveja
*PubChem: Emodin 
*Human Metabolome Database: Emodin 
*Food Component Database (FooDB): Emodin 
*DrugBank: Emodin 
*KEGG: Emodin 
*ChemBlink: Emodin 
*Pherobase: Semiochemical - emodin
Vince Burgio

**Vince Burgio** (s. Kansas City, Missouri) on yhdysvaltalainen pokeriammattilainen.

Burgio valmistui Missourin yliopistosta ja muutti Kaliforniaan vuonna 1976, jossa hän aloitti rakennusliiketoiminnan. Burgio aloitti pokerin turnauspelaamisen säännöllisesti vuonna 1987.

Vuonna 1992 Burgio saavutti huomiota kun hänet valittiin Four Queens Poker Classic -tapahtuman parhaaksi yleispelaajaksi. Samana vuonna hän oli toinen World Series of Pokerin (WSOP) $ 1,500 Ace to Five Draw -turnauksessa. Toistaiseksi ainoan WSOP-rannekkeensa hän voitti vuonna 1994 $ 1,500 Seven-Card Stud Split -turnauksessa. Ykköspalkinto siinä oli 127&nbsp;200 dollaria. Samana vuonna hän selvityi WSOP:n pääturnauksen finaalipöytään ja oli lopulta neljäs ansaiten 168&nbsp;000 dollaria.

World Poker Tourilla (WPT) Burgio on ollut kerran finaalipöydässä: hän oli viides Paul Dardenin voittaessa marraskuussa 2002 49'er Gold Rush Bonanza -turnauksen. 

Elokuussa 2006 Burgio voitti lowballin maailmanmestaruuden Legends of Poker -tapahtumassa Bicycle Casinolla, Los Angelesissa. Burgio on pelannut myös Ultimate Poker Challenge -ohjelmassa.

Burgio on julkaissut omaelämäkerran *Pizza, Pasta And Poker: The Private & Public Life of a Professional Poker Player*. Hän kirjoittaa kolumneja *[[Card Player Magazine]]en*. Elokuussa 2007 Burgion pokeriuran turnausansiot ylittivät 1,9 miljoonaa dollaria.

## Lähteet

## Kirjallisuutta
*  

## Aiheesta muualla
* Viralliset kotisivut
*
Pierre Emmanuel

**Pierre Emmanuel** (oik. *Noël Jean Mathieu*, 3. toukokuuta 1916 – 22. syyskuuta 1984 Pariisi, Ranska) oli ranskalainen kirjailija, joka tuli alkujaan tunnetuksi toisen maailmansodan aikaisena vastarintaliikkeen runoilijana ja kokoelmastaan *Tombeau d'Orphée* (1941). Hän käsitteli myöhemmässä runoudessaan katolista uskoa ja filosofisia aiheita.

Emmanuel valittiin Ranskan akatemiaan vuonna 1968, mutta hän erosi siitä vuonna 1975.

## Teokset

* Elégies,1940
* Tombeau d'Orphée, 1941
* Jour de colère, 1942
* Combats avec tes défenseurs, 1942
* Sodome, 1944
* La liberté guide nos pas, 1945
* Le Poète fou
* Mémento des vivants
* Poésie, raison ardente, 1947
* Qui est cet homme,1947
* Car enfin je vous aime
* Babel,1951
* La Colombe
* Visage Nuage
* Versant de l'Age

* Evangéliaire
* Le Poète et son Christ
* Le Goût de l'un
* La Nouvelle Naissance
* La Farce Humaine
* Le monde est intérieur, 1967
* Jacob, 1970 
* Sophia, 1973
* La Vie Terrestre
* Tu,1978
* Livre de l'Homme et de la Femme
* Una ou la Mort de la Vie
* Duel
* L'Autre
* L'Arbre et le Vent
* Le grand œuvre, 1984
* Cosmogonie
* Lettres à Albert Béguin: correspondance 1941–1952 (édition établie et annotée par Aude Préta-de Beaufort). Lausanne, Paris: l'Âge d'homme, coll. "Cahiers Pierre Emmanuel" no 2, 2005. . Kirjeenvaihtoa Albert Béguinin kanssa.

## Lähteet

## Aiheesta muualla
* Luettelo Pierre Emmanuelin  runojen suomennoksista, Lahden kaupunginkirjaston runotietokanta
Ranskan Grand Prix 1991

**Ranskan Grand Prix 1991** oli 507. Formula 1 -osakilpailu. Se ajettiin 7. heinäkuuta 1991 Circuit de Nevers Magny-Cours -radalla ensimmäistä kertaa. Kilpailun voiton otti ensimmäisen kerran tällä kaudella Nigel Mansell. Mansell ajoi kilpailussa uransa 20. nopeimman kierroksen. 

## Kilpailun tulokset

## Muuta

### Merkkipaalut
*Mauricio Gugelmin: 50. kilpailu

### Kuljettajien MM-tilanne

### Valmistajien MM-tilanne

## Lähteet